cyanic-selkie/wikianc huggingface dataset:
John Cody Risch
Bakgrunn
Risch drev tidligere med terrengløp, og vant flere delstatsmesterskap på high school-nivå, både i terrengløp og friidrett. Under sitt andre år på high school ble han utfordret av sin trener til å prøve kappgang, og da han året etter fikk diagnosen osteoporose byttet han til kappgang permanent. I 2014 vant han kappgang under NAIA-mesterskapet innendørs (National Association of Intercollegiate Athletics).
2015
Risch deltok uttaket til Pan American Race Walking Cup, og kom på fjerdeplass i uttaket, og ble med det ikke tatt ut. Han vant USA-mesterskapet i 5 km kappgang 2015 i mai, og under USA-mesterskapet i friidrett 2015 kom han på fjerdeplass på 20 km kappgang.
Han var rangert som nr 4 i USA på 20 km kappgang dette året, med tiden sin fra uttaket til Pan Am Cup.
2016
I februar kom Risch på andreplass på 1 mile kappgang under innendørsstevnet Millrose Games i New York.
Paul-Philipp Kaufmann
Paul-Philipp Kaufmann (født 21. juni 1996) er en tysk landhockeyspiller.
John Cody Risch
2016
Han deltok i Lag-VM i kappgang 2016 (2016 IAAF World Race Walking Team Championships) i Roma, men fullførte ikke. Under USA-mesterskapet i friidrett 2016 deltok han på 20 km kappgang, og kom på femteplass. Dette mesterskapet var også uttak til OL, men han ble ikke tatt ut.
2017
Under uttaket til Pan American Race Walking Cup 2017 kom han på sjetteplass. Han vant USA-mesterskapet i 5 kilometer kappgang 2017 i juni, dette var andre gang han vant denne øvelsen.
Paul-Philipp Kaufmann
Han representerte Tyskland under Sommer-OL 2020 i Tokyo, hvor laget hans ble nummer 4.
Yin Chengzong
Yin Chengzong (kinesisk: 殷承宗, pinyin: Yīn Chéngzōng, født i 1941 på øya Gulangyu i Xiamen i provinsen Fujian i Kina) er en kinesisk pianist og komponist. Hsn komponerte pianokonserten Gulelven basert på Gulelvkantaten.
Kjetil Torp
Kjetil Torp (født 8. november 1961) er en lokalpolitiker i Vegårshei kommune (Kristelig Folkeparti).
Han ble valgt inn som ordfører i kommunen fra 2011 i et samarbeid mellom Krf, Høyre og Senterpartiet. Han overtok etter Maya Twedt Berli. Etter valget i 2015 gikk han av som ordfører. Før han ble ordfører, hadde Kjetil Torp sittet i kommunestyret i tre perioder. Han har personalfaglig utdannelse, og arbeidet før han ble ordfører som enhetsleder for flyktningetjenester i kommunen.
Annet
Forfatteren Arthur Omre var hans morfar.
Linus Müller
Linus Müller (født 2. desember 1999) er en tysk landhockeyspiller.
Han representerte Tyskland under Sommer-OL 2020 i Tokyo, hvor laget hans ble nummer 4.
Constantin Staib
Constantin Staib (født 31. august 1995) er en tysk landhockeyspiller.
Anette Gellein
Anette Gellein (født 24. mai 1995) er en norsk billedkunstner fra Sola, bosatt i Stavanger. Hun deltok på Vestlandsutstillingen i 2019. Hun arbeider med teknologisk utvikling, kropp og seksualitet gjennom forskjellige medier, gjerne tekstil og sceniske/performative utrykk. Hun har mottatt stipend fra blant annet Stavanger Kommune.
Johannes Große
Johannes Große (født 7. januar 1997) er en tysk landhockeyspiller.
Han representerte Tyskland under Sommer-OL 2020 i Tokyo, hvor laget hans ble nummer 4.
Yan Couto
Yan Bueno Couto (født 3. juni 2002) er en brasiliansk fotballspiller som spiller for den engeslske klubben.
VM i skiskyting 2023 – Sprint menn
10 km sprint for menn under VM i skiskyting 2023 ble arrangert 11. februar 2023.
Resultater
Rennet startet kl. 14:30.
Turn under Sommer-OL 2016 – Kvalifisering kvinner
Kvalifisering for kvinner i turn under Sommer-OL 2016 fant sted den 7. august 2016 på HSBC Arena i Rio de Janeiro.
Prospekt (topografisk bilde)
Et prospekt (fra latin:  = utsikt, utsyn) var et topografisk landskaps-, arkitektur- eller bybilde som hadde som funksjon å være en saklig og nøktern gjengivelse av ett spesielt landskap, mest mulig perspektivisk korrekt gjengitt. Prospektet kunne være tegnet, malt eller utført i en grafisk teknikk. Som sjanger oppsto prospektet på slutten av 1400-tallet. Begrepet kommer fra tidligere teatermaleri, der bakgrunnen som avsluttet scenerommet ofte var utformet som et utsyn over en by eller et landskap. Allerede fra tidlig 1500-tall finnes to hovedtyper innenfor sjangeren: godsprospektet og byprospektet. I tillegg ble det laget mange landskapsprospekter, ikke minst på reiser. Noen av de første kjente «rene landskapsprospekter», det vil si uten bebyggelse eller andre tilleggselementer, ble laget på slutten av 1500-tallet.
Prospektet har mange likhetstrekk med det realistiske vedutemaleriet, som ble utviklet i Italia på 1600-tallet som en motvekt til tidligere tiders malerier av idealiserte fantasilandskap.
Da det på 1600- og 1700-tallet ble utviklet et sjangerhierarki innenfor malerkunsten, var prospektmaleriet plassert som en av de laveste underkategoriene under landskapsmaleri, fordi det ble vurdert som en mekanisk etterligning av virkeligheten, ikke et landskapsmaleri der kunstneren hadde valgt ut et spesielt pittoresk motiv, eller dramatisert og idealisert motivet.
Både under renessansen og opplysningstiden var topografiske beskrivelser i tekst og bilder populært, både for å dokumentere sitt eget land, for å vise hva man hadde sett og lært på reiser og ved forskning – og for å bringe kunnskap ut til folket.
VM i kunstløp 1951
VM i kunstløp 1951 (verdensmesterskapet i kunstløp) ble arrangert i Milano i Italia i 1951.
Dorothea Sophie av Slesvig-Holsten-Sønderborg-Pløn
Dorothea Sophie (født 4. desember 1692, død 29. april 1765) var prinsesse av Slesvig-Holsten-Sønderborg-Pløn, gift hertuginne av Mecklenburg-Strelitz. Hun grunnla residensbyen Neustrelitz.
Prospekt (topografisk bilde)
På 1700-tallet ble prospekter populære som utsmykning av interiører på gods og herregårder, både som bilder av selve godset og som utsmykning direkte på store veggfelter. Prospekter ble også brukt som dekorasjon på souvenirer, som porselensfat og -kopper.
Dorothea Sophie av Slesvig-Holsten-Sønderborg-Pløn
Pløn
Dorothea Sophie var datter av Johan Adolf av Slesvig-Holsten-Sønderborg-Pløn og Dorothea Sophie av Braunschweig-Wolfenbüttel. I 1704 døde først hennes eldste bror Adolf August og fire dager senere hennes far. Regentskapet over Pløn gikk heretter til svigerinnen Elisabeth Sophie Marie av Slesvig-Holsten-Sønderborg-Nordborg (1683–1767) som regjerte for sin to år gamle sønn Leopold August. I 1706 døde også han, og hertugdømmet overgikk til fetteren Joachim Frederik, hertug av Slesvig-Holsten-Sønderborg(-Nordborg)-Pløn. Dorothea Sophie tok heretter opphold på morens enkesete Reinfeld.
Prospekt (topografisk bilde)
Utover 1800-tallet ble fotografiske reproduksjonsteknikker utviklet, og interessen for tegnede, malte og grafiske topografiske bilder avtok kraftig.
Karakteristika og konvensjoner
Selve begrepet prospekt kommer fra tidlige tiders scenografiske fondmaleri, men både gods- og byprospekter utviklet helt spesielle konvensjoner og karakteristika. Det var fra starten spesielt bygningene, særlig offentlige bygninger, som fikk en svært detaljert gjengivelse. Naturen rundt var ikke alltid av like stor betydning. Noen av de første landskapsprospekter man kjenner, der ingen staffasje eller tilleggselementer er lagt til i bildet, er fra 1500-tallet, men først i løpet av det 17. århundre fikk landskapet en mer fremtredende plass i de topografiske verkene, som en følge av at landskapsmaleriet etablerte seg som en selvstendig kunstnerisk uttrykksform i dette århundre.
Det kan være vanskelig å skille et prospekt fra en vedute. I begge sjangre skulle man gjengi motivet på en registrerende måte, slik at det var gjenkjennbart, uten å være fortolket i en subjektiv eller stemningsskapende retning, men mens malerne som laget vedutene ofte hadde gått i lære hos kunstmalere, eller hadde studert ved et akademi, var de tidlige prospektene, spesielt i land med et lite kunstmiljø, som Norge, gjerne malt av håndverksmalere. I vedutene er motivene i hovedsak arkitektoniske, gjerne fra italienske byer. Ifølge enkelte definisjoner, skiller veduten seg fra prospektet ved at det eksakte og kartografisk korrekte nedtones «til fordel for den stemningspregede og landskapelige helhetskomposisjon». Begrepene brukes likevel til en viss grad om hverandre, også i faglitteraturen.
Dorothea Sophie av Slesvig-Holsten-Sønderborg-Pløn
Hertuginne
16. april 1709 giftet hun seg med regjerende hertug av Mecklenburg-Strelitz, Adolph Friedrich III (1686–1752). Paret fikk to døtre, som begge døde som små. I 1712 brant parets slott i gamle Strelitz ned med kostbart inventar og skattekammer, og paret måtte heretter kjempe for å opprettholde sin posisjon. Dorothea Sophie overtok sakte, men sikkert makten fra ektemannen, og begynte i 1726 oppførelsen av et nytt slott i den nærliggende landsby Glienecke, i begynnelsen uten å informere ektemannen om byggeriet. Den nye residensen stod ferdig i 1732, og fikk tilknyttet et hoffkapell med 30 musikere. Noen år senere flyttet landets administrasjon med til den nye byen som fikk navnet Neustrelitz. Dorothea Sophie var således både landets egentlige regentinne, samt residensbyen Neustrelitz' grunnlegger.
Prospekt (topografisk bilde)
Karakteristika og konvensjoner
Den jevne fordelingen av lys over bildeflaten var viktig, slik at alle deler av bildet skulle tre klart frem. Et tredje karakteristisk trekk var at motivene, hvis mulig, var gjengitt i såkalt «fugleperspektiv», for å gi mest mulig informasjon i bildet. Dette tredje trekket hadde prospektet felles med samtidens kart. Mange av prospektmalerne var også karttegnere.
Et trekk som kom til å bli ganske vanlig, var at kunstneren selv er gjengitt i bildets forgrunn, med tegneblokk, og gjerne sammen med en kjentmann som peker og forklarer. Det første kjente eksemplet på dette, er et prospekt med utsikt over Firenze, Veduta della catena fra 1480-årene, der kunstneren sitter foran til høyre og tegner (fig. 3). Det var ikke noen selvfølgelighet at et prospekt var resultat av direkte studium av motivet. Kunstneren som i forgrunnen nedtegner sitt motiv, blir et tegn på at vedkommende var til stede og leverer en korrekt avbildning.
Dorothea Sophie av Slesvig-Holsten-Sønderborg-Pløn
Hertuginne
I 1752 døde ektemannen hvoretter det oppsto tvister om hvem som skulle regjere landet. Dorothea Sophie forlot omsider Mecklenburg-Strelitz og slo seg ned på Schöneberg. Hun døde på Fürstenberg og ble bisatt i fyrstegravkammeret i Mirow.
Prospekt (topografisk bilde)
Karakteristika og konvensjoner
Eksempler på prospekter fra Norge der kunstneren selv er med i bildet, er to av Mathias Blumenthals bilder fra Fredrikshald (fig. 4) og prospekter både av Jacob Munch og Johannes Flintoe.
Materialer og hjelpemidler
Mens godsprospektene gjerne var utført i en maleriteknikk, som akvarell, olje eller gouache, var by- og landskapsprospektene ofte laget i en grafisk teknikk, som xylografi eller radering. Originalen kunne være tegnet eller malt, for deretter å overføres til en grafisk teknikk, gjerne av en spesialist på akkurat denne teknikken (fig. 5). Den grafiske versjonen kunne så kopieres og spre kunnskap om byens eller landskapets topografi i plansjeverk eller bøker med historisk eller geografisk tema.
Etter at litografien ble oppfunnet av Alois Senefelder mot slutten av 1790-årene, ble denne teknikken mye brukt, ettersom det viste seg at den litografiske steinen tålte mange flere avtrykk enn kobberplaten som ble brukt til kobberstikk og treplaten som ble brukt til xylografier. Akvatint, gjerne håndkolorert, ble også brukt (fig. 6).
Siden det var ansett som viktig å få et mest mulig nøyaktig resultat, brukte prospektkunstnerne flere hjelpemidler i nedtegnelsen av motivet. I Blumenthals Fredrikshald-prospekt sitter kunstneren i forgrunnen ved et tegnebord, med en nettramme foran seg, slik at han kan få korrekt perspektiv når han overfører naturen og byen til et tilsvarende rutenett på bordet. Dette er en teknikk som var kjent fra Albrecht Dürers tid (1471–1528), da perspektivets lover ble utforsket. På Blumenthals bilde er også andre hjelpemidler gjengitt. På bakken ligger vinkelhake, loddsnor og passer, ruller med papir eller lerret – og en kompassrose.
Sjangerens status
Innenfor den akademiske kunstteorien ble det på 1600- og 1700-tallet utviklet et sjangerhierarki innenfor malerkunsten. Øverst rangerte historiemaleriet, fulgt av portrettmaleri og folkelivsmaleri (sjangermaleri). Lengre nede i hierarkiet var landskapsmaleriet – og aller nederst: stilleben. Innenfor landskapsmaleriet fantes det undersjangre med ulik status, og lavest av dem alle var prospektmaleriet. Årsaken var at prospektet ble betraktet som en mekanisk kopiering av virkeligheten, og ofte var nærmere et kart enn et landskapsbilde der kunstneren hadde idealisert eller dramatisert det han eller hun så.
Utvikling
I løpet av 1400- og 1500-tallet ble kirkens dogmer om jorda og verdensrommet utfordret av astronomer. Det teologiske verdensbildet ble brutt ned, og filosofer og vitenskapsmenn skrev og forsket på verden rundt seg. Dette, sammen med spesialisering av matematiske fag og tekniske fremskritt, fikk avgjørende betydning for utviklingen av kart og prospekter. De tidligste europeiske sentrene for kartografi og topografi, Venezia og Antwerpen, var også renessansekunstens sentre. Ofte leverte de samme verkstedene både karttegninger, topografiske prospekter og malerier. Perioden fra midten av 1500-tallet til slutten av 1700-tallet er omtalt som by- og landskapsprospektets gullalder.
I opplysningstiden var de topografiske prospektene svært populære. Verden skulle utforskes og kunnskap deles, og kongehus og andre oppdragsgivere betalte geografer, kartografer og kunstnere for å reise og dokumentere det de så, både i topografiske tekster og bilder. Ifølge geografihistoriker Gerald Strauss var årsaken til at topografiske beskrivelser fikk et gjennombrudd og ble så populære i denne tiden, både som tekst- og bildesjanger, at den «harde» beskrivende geografien ble kombinert med, og gjort «bløtere» av, historisk fortellerstoff. Geografiens opprinnelige vitenskapelige ambisjon om å konsentrere seg om matematiske relasjoner og kvantitative opplysninger, ble modifisert i praksis, så topografien kom til å omfatte også historiske, etnografiske og sosiale emner.
Som nevnt i avsnittet «Karakteristika og konvensjoner» var det ingen selvfølge at prospektene i den mest populære tiden var basert på studier av konkrete landskap og fenomener. For å dekke etterspørselen, hendte det at prospektmakerne brukte andres bilder, slik at de samme elementer, figurer og motiver gikk igjen i skildring av byer som i utgangspunktet var helt forskjellige. Eksempler på dette er periodens hovedverk, Braun og Hogenbergs Civitates Orbis Terrarum og det første trykte nordeuropeiske topografiske verket, Hartman Schedels Nürnbergkrøniken (fig. 7) Dette utkom både på tysk og latin i 1493, med rundt 2000 tresnitt, og her er standardiseringen tydelig. 140 av prospektene gjengir byer og klostre. Av byprospektene viser bare 30 et «portrett» av den omtalte byen, et eksempel er Scholeus' trykk av Bergen (fig. 1). Til de resterende ble fullstendig like tresnitt brukt flere ganger, bare med forskjellige stedsbetegnelser.
Topografiske bilder ble skapt i flere hundre år, og det finnes eksempler i de fleste større bokverk om malerkunst på 1700-tallet, men der er bildene sjelden gjenstand for kunstkritisk oppmerksomhet, de er kun omtalt og vist som forløpere for den mer kreative tolkningen av landskap i senere landskapsmaleri.
Utover 1700-tallet kom inspirasjonen fra landskapsmaleriet tydelig til uttrykk ved at flere prospektmakere gikk bort fra fugleperspektivet og flyttet synsvinkelen ned, samtidig med at bildene fikk store trær i forgrunnen, som innramming av utsikten til byen eller landskapet.
Interessen for topografiske tegnede, malte eller trykte prospekter avtok utover 1800-tallet, etterhvert som fotografiske reproduksjonsteknikker ble utviklet og overtok.
Atlas
Som et resultat av utforskertrang, oppdagelsesreiser, bedre kunnskap om matematikk og tekniske hjelpemidler, ble det publisert flere atlaser, ofte satt sammen av kart laget av flere ulike kartmakere, som ikke hadde laget kartene med tanke på samling i et atlas. I atlasene var det også vanlig å inkludere topografiske prospekter, slik som eksemplet fra Klencke Atlas fra rundt 1660 viser, der prospekter av tyske byer er gjengitt rundt kartet av Tyskland (fig. 8).
De første atlasene inneholdt en blanding av historisk kunnskap og aktuell tilstandsbeskrivelse av steder, regioner og land – rikt illustrert med prospekter. Verkene var ofte en blanding av fakta og fiksjon, geografi, mytologi og folketro. Dette ga både kunnskap om steders naturlige og kulturelle ressurser, og det ga underholdning. Til og med Sir Walter Raleighs topografiske kart over Amazonas fra 1599, var illustrert med sagnvesenet blemmya, som om dette var en faktisk art.
Topografisk plansjeverk
Et plansjeverk besto gjerne av flere grafisk framstilte bilder av tematisk beslektede motiver, som byer, landskaper, ruiner eller et lands fjellandskap. Med bildene fulgte som regel en forklarende tekst, enten på selve plansjens omramning, som en egen del av verket, eller i et eget hefte. Plansjeverk fikk økt utbredelse på 1700-tallet og et stykke utover 1800-tallet. De ble som regel distribuert gjennom subskripsjon. Annonser i dagspressen inviterte publikum til å skrive seg på lister lagt ut hos bokhandlere. Ut fra forhåndsinteressen kunne man beregne opplagstall og prosjektets gjennomførbarhet. Plansjene, eller bildene, ble ikke alltid publisert samtidig, de kunne bli utgitt som løse blad, som kunne samles i en tilhørende mappe. Bildene kunne rammes inn hver for seg og henges på veggen, eller bindes sammen til bøker når verket var komplett.
Det var vanlig å ha med en kunstner på oppdagelsesreiser og ekspedisjoner. Nye oppdagelser, enten det gjaldt land eller arter, skulle dokumenteres, og resultatet kunne senere utgis og mangfoldiggjøres. Kong Frederik V av Danmark og Norge foretok en reise i sine to land i 1749, og hadde med den norske sjøoffiser og kobberstikker Poul Isac Grønvold til å dokumentere det de så. Etter reisen ble det, som skikken var, utgitt et minneskrift: Reyse igiennem Dannemark og Norge 1749.
Plansjene var ofte store, i såkalt folioformat. Et eksempel er Boydell's Picturesque Scenery of Norway, som utkom i London i 1820. Dette verket inneholdt 80 håndkolorerte kobberstikk (akvatint) med gjengivelse av norske byer og landskaper (fig. 9). Den utførlige, ledsagende teksten var basert på opptegnelser av den kjente entomologen, professor Johan Christian Fabricius, som i 1778 foretok en lengre vitenskapelig reise i Norge. Prospektene var tegnet på stedet og gravert av den engelske kunstneren John William Edy. Boydells plansjeverk var altså resultat av en reise, en «voyage pittoresque», mens andre topografiske verk kunne «forestille ruiner», være «malt i Rom etter naturen» eller være resultat av innsamlede tegninger og trykk.
Voyage pittoresque
Selve begrepet er fransk, og kan oversettes med en pittoresk eller illustrert reise (voyage). Etter at en kunstner hadde foretatt en voyage pittoresque, ble illustrasjonene, med tekst, ofte utgitt med en tittel som startet med «Voyage pittoresque», så begrepet ble ofte brukt om selve reiseskildringen, ikke bare om reisen. Illustrasjoner og tekst var som regel i den topografiske tradisjonen, med nøyaktig omtale og dokumentasjon av landskap, bygninger og utsyn. Den subjektive, estetiske opplevelsen er ofte sterkere betont i en voyage pittoresque enn i et topografisk plansjeverk, men skillelinjene er ikke klare. Betegnelsene brukes også her, som for vedute og prospekter, om hverandre i litteraturen.
De endelige bildene som ble trykt i reisebeskrivelsene var grafiske fremstillinger laget av kobberstikkere og andre spesialister på grafiske fremstillingsmåter. Disse holdt gjerne til i byen der verket skulle trykkes og manglet den direkte kunnskap om motivet, enten det gjaldt landskap, byer eller dyr, så resultatet kunne bli ganske fjernt fra den opprinnelige tegningen, laget på stedet. Misjonæren David Livingstone klaget en gang til sin forlegger i London over en illustrasjon i boken Missionary Travels and Researches in South Africa (fig. 10): «(tegningen av) møtet med løven er absolutt avskyelig. Enhver som vet hva en løve er, vil dø av latter over den. Den er som en bryggerihest over meg. Det vil virkelig skade denne boken at en løve er gjengitt større enn en flodhest. Jeg er svært bekymret over dette»
Utsmykning og dekorasjon
På 1700-tallet ble det populært med malte dekorasjoner innendørs på herregårder og gods, også i Norden. Det ble malt supraporter over dører, og det ble malt utsmykninger i himlinger, på hele vegger, eller i store veggfelt. By- og landskapsprospekter var mye brukt som motiver. Prospektmaleren brukte gjerne illustrasjonene i et publisert verk som forlegg, så da J.C.C. Michaelsen malte veggene i Københavnersalen i trepaleet Harmonien i Trondheim rundt 1770, brukte han kobberstikkene i Thurahs Den danske Vitruvius som forlegg. Michaelsen malte også flere vegger på Milde Hovedgård og i Stiftsgården i Trondheim. I spisesalen i Stiftsgården malte han store byprospekter med motiver fra Venezia og London, med engelske kobberstikk som forlegg.
Johannes Flintoe (1787–1870) som var en av Norges dyktigste prospektmalere på 1800-tallet, malte i perioden 1839 til 1841 norske landskapsmotiver og norsk fugleliv på veggene i Fugleværelset i det nybygde kongelige slott i Oslo.
Det hadde lenge vært populært med fantasilandskaper som dekorasjon på porselensserviser. På 1700- og 1800-tallet ble både gjenkjennbar arkitektur og landskap brukt som illustrasjon på porselen. Slike gjenstander ble også solgt som souvenirer.
Noen kjente prospektkunstnere
Universalgeniet Leonardo da Vinci hadde interesse både for kartografi og topografi. Hans bykart over Imola fra begynnelsen av 1500-tallet regnes som det tidligste eksempel på et gjennomført saklig kart helt frigjort fra det konvensjonelle, ofte konstruerte, fugleperspektiv over et landskapsutsnitt. Han tegnet også en rekke landskapsprospekter.
Den engelske maleren J.M.W. Turner, som var en av dem som utviklet landskapsmaleriet i engelsk kunst på 1800-tallet, malte også mange topografiske akvareller i de første tiårene av sin karriere. Rundt 600 av hans akvarellmotiver ble gravert og publisert som kobberstikk, blant annet i Copperplate Magazine (fig. 5). Med disse akvarellene viste han at topografiske prospekter kunne spille en rolle i utvikling av landskapsmaleriet.
I Norge fantes det flere prospektkunstnere, spesielt i kystbyene på 1700- og 1800-tallet. De fleste var håndverksmalere, og malte prospekter, ofte akvarell eller gouache, fra byen de holdt til i. Kunsthistorikeren Leif Østby skriver at de sjelden skapte stor kunst, men malte med stor kjærlighet til, og omtanke for, detaljer.
En av mest kjente av disse malerne er Johan F.L. Dreier (1755–1833) som i hovedsak arbeidet i Bergen, men også laget noen prospekter fra Trondheim. I Trondheim var det flere prospektkunstnere, en av de mest kjente er Johannes Finne Rosenvinge (1804–1827).
Før han begynte å studere ved kunstademiet i København i 1811, malte den norske maleren J.C. Dahl (1788–1857) også i prospektmaleritradisjonen. Han var opplært som håndverksmaler i Bergen og hadde fått undervisning av Dreier.
Flere av de andre prospektmalerne hadde også vært ved akademiet i København, for eksempel Frederik Petersen (1759–1825) Heinrich August Grosch (1763–1843) og Johannes Flintoe. Flintoe hadde bakgrunn som dekorasjons- og prospektmaler, men ble etterhvert, i sine beste bilder, «en god formidler av storslagen naturopplevelse».
Justus Weigand
Justus Weigand (født 20. april 2000) er en tysk landhockeyspiller.
Han representerte Tyskland under Sommer-OL 2020 i Tokyo, hvor laget hans ble nummer 4.
Anna Ihle
Anna Ihle (født 1984) er en norsk kunstner fra Stavanger. Hun har utdanning fra Konstfack i Stockholm og kunstskolen i Stavanger. Hun arbeider med tematikker knyttet til arbeid og motivasjon fra et nordisk og protestantisk perspektiv. Hun jobber med medier som film, performance, skulptur og treskjæring.
Ihle har deltatt på flere utstillinger internasjonalt på steder som Västerås Museum of Art (2022), Nasjonalmuseet i Norge (2022), Stavanger Kunstmuseum (2020) og Høstutstillingen (2020). Hun har mottatt en rekke stipender og er en av få kunstnere fra Norge som har hatt kunstneropphold ved Jack Van Eyck Akademiet i Nederland.
Benedikt Fürk
Benedikt Fürk (født 20. oktober 1988) er en tysk landhockeyspiller.
Han representerte Tyskland under Sommer-OL 2020 i Tokyo, hvor laget hans ble nummer 4.
Craponne
Craponne er en kommune i storbyområdet Lyon i regionen Auvergne-Rhône-Alpes i Frankrike. Kommunen ble overført fra departementet Rhône til det nyopprettede administrative storbyområdet 1. januar 2015.
Befolkningsutvikling
Antall innbyggere i kommunen Craponne
Pierre-Bénite
Pierre-Bénite er en kommune i storbyområdet Lyon i regionen Auvergne-Rhône-Alpes i Frankrike. Kommunen ble overført fra departementet Rhône til det nyopprettede administrative storbyområdet 1. januar 2015.
Befolkningsutvikling
Antall innbyggere i kommunen Pierre-Bénite
Vang
Vang er en kommune i Valdres i Innlandet fylke. Den grenser i nord til Luster, Lom og Vågå, i øst til Øystre Slidre, i sørøst til Vestre Slidre, i sør til Hemsedal, og i vest til Lærdal og Årdal.
Areal og befolkning
Vang hadde 1587 innbyggere i 2021. De fleste bor i Ryfoss, Vang bygdesentrum, Øye eller i grenda Tyinkrysset. Vang har én kombinert barneskole og ungdomsskole: Vang barne- og ungdomsskule.
Geografi
Fjellområdet Filefjell ligger i vest og fjellområdet Jotunheimen i nord.
Det høyeste punktet i kommunen er Vestre Kalvehøgde på 2208 meter over havet. En annen høy topp i kommunen er Rasletinden med 2105 meter. Begge to ligger på grensa mot kommunen Vågå i Gudbrandsdalen. En annen kjent fjelltopp er Bitihorn (1607 moh.) som ligger på grensa mot Øystre Slidre. Toppen Ranastongi (Ranastønge) på 1900 moh. er en av tre topper sør for Jotunheimen som er 1900 m eller høyere.
Det ligger flere store innsjøer i kommunen, med største innsjøer Tyin, Sulevatnet, Nørdre Syndin, Vangsmjøse, Øyangen (delt med Vestre Slidre og Øystre Slidre), Bygdin, Helin, Vinstre, Steinbusjøen og Fleinsendin.
Historie
Vang, som resten av Valdres, ble opprinnelig befolket med immigranter fra Vestlandet. I 1153 ble Valdres av denne grunn inkludert av kardinal Breakspear i bispedømmet i Stavanger.
På den gamle tingvollen der Vang stavkirke en gang stod holdt Håkon VI ting i 1368. Da ble en grensetvist løst med en grensestein som står til denne dag.
Høyt oppe på Filefjell står Nystuen Høyfjellshotell, hvor reisende en gang fant ly når de skulle reise mellom Østlandet og Vestlandet. Her oppholdt de kjente bjørnene Pekka og Liisa seg på 1950- og 60-tallet. På andre siden av den trange dalen som snor seg over fjellet ligger Maristua, satt opp etter påbud av Dronning Margrete rundt 1390. Selv om Nystua først er nevnt i 1627 er den med stor sannsynlighet mye eldre. Begge disse skysstasjonene ble vedlikeholdt av staten inntil 1830.
I Smeddalen rett vest for Nystua stod for flere århundrer siden en kirke, St. Tomaskirken på Filefjell. Det var en stavkirke som er omtalt første gang i 1615, men antakeligvis var den mye eldre. På grunn av martnan som var mellom sogninger og valdriser, og som tidvis var ganske voldelige, ble kirken besluttet revet. Det var så ille at det ble sagt at «når kjerringe sende maan sin på martnan so sende ho med håna ein likkjortel». I 1808 var kirken borte men martnan fortsatte.
Vang kommune inngikk i Oppland fylke inntil sammenslåingen med Hedmark fylke i 2020.
Chassieu
Chassieu er en kommune i storbyområdet Lyon i regionen Auvergne-Rhône-Alpes i Frankrike. Kommunen ble overført fra departementet Rhône til det nyopprettede administrative storbyområdet 1. januar 2015.
Befolkningsutvikling
Antall innbyggere i kommunen Chassieu
Niklas Bosserhoff
Niklas Bosserhoff (født 15. april 1998) er en tysk landhockeyspiller.
Corbas
Corbas er en kommune i storbyområdet Lyon i regionen Auvergne-Rhône-Alpes i Frankrike. Kommunen ble overført fra departementet Rhône til det nyopprettede administrative storbyområdet 1. januar 2015.
Befolkningsutvikling
Antall innbyggere i kommunen Corbas
Korsnebber
Noen regner også med en sjette art (L. sinesciuris), men dette savner foreløpig generell aksept.
Inndeling
Inndelingen og rekkefølgen av den følger HBW Alive og er i henhold til Collar, Newton & Bonan (2017). Norske navn på artene følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle navn, men kun midlertidige beskrivelser i påvente av offisielle navn.
International Young Democrat Union
The International Young Democrat Union (IYDU) er en global paraplyorganisasjon for politiske ungdomspartier ideologisk forankret i sentrum-høyre. IYDU er ungdomsorganisasjonen til International Democrat Union (IDU).
Organisasjon
Organisasjonen ble grunnlagt i 1991. En organisasjon med samme navn eksisterte fra 1981, men opphørte.
IYDU har over 100 medlemsorganisasjoner fra over 80 land, hvorav enkelte kun har observatørstatus.
International Young Democrat Union er tilknyttet International Democrat Union (IDU). Moderorganisasjonen IDU, ble stiftet i 1983 og er en organisasjon av over 80 sentrum-høyre-partier. Blant medlemmene som stiftet IDU var Storbritannias statsminister Margaret Thatcher, daværende visepresident i USA George H.W. Bush, borgermester i Paris og senere fransk president Jacques Chirac og Tysklands forbundskansler Helmut Kohl.
Mions
Mions er en kommune i storbyområdet Lyon i regionen Auvergne-Rhône-Alpes i Frankrike. Kommunen ble overført fra departementet Rhône til det nyopprettede administrative storbyområdet 1. januar 2015.
Befolkningsutvikling
Antall innbyggere i kommunen Mions
VM i kunstløp 1953
VM i kunstløp 1953 (verdensmesterskapet i kunstløp) ble arrangert i Davos i Sveits i 1953.
Veronica Palm
Veronica Palm (født 1. februar 1973 i Karlskrona) er en svensk politiker for Socialdemokraterna, og har vært riksdagsmedlem i Sverige siden 2002. Hun ble valgt inn i riksdagen for Stockholms kommuns valkrets på plass 170. Av yrke er hun barnehagearbeider.
Bakgrunn og karriere
Veronica Palm vokste opp i Kisa, og fullførte gymnaset i Linköping i 1991, for deretter å arbeide i barnehage i fem år. Hun studerte samtidig samfunnsvitenskap ved en folkehøgskole i Linköping, samt kvinnevitenskap ved Linköpings universitet. I 1996 begynte hun å jobbe hos Finansdepartementet i Stockholm, men flyttet ganske snart tilbake til Linköping, hvor hun jobbet for fagforbundet LO fram til 1998, da hun ble medlem av Europaparlamentet. Hun har sittet i riksdagen siden 2002. Ifølge Palm selv er hennes hjertesaker barns oppvekstvilkår, likestilling på et globalt nivå, og menneskerettigheter.
Forfatteren Christer Isaksson har plassert Victoria Palm i Socialdemokraternas venstrefløy. Palm ble nevnt som en kandidat til å ta over partiledervervet etter Mona Sahlin.
Écully
Écully er en kommune i storbyområdet Lyon i regionen Auvergne-Rhône-Alpes i Frankrike. Kommunen ble overført fra departementet Rhône til det nyopprettede administrative storbyområdet 1. januar 2015.
Befolkningsutvikling
Antall innbyggere i kommunen Écully
Per Tang
Per Tang (født 1882 i Hafslo i Sogn, død 1954 i Oslo) var en norsk offiser og kartograf.
Stanislav Kultsjytskyj
Stanislav Vladyslavovytsj Kultsjytskyj (ukrainsk ; født 10. januar 1937 i Odesa) er en ukrainsk historiker, internasjonalt mest kjent for sine studier av den ukrainske hungersnøden holodomor 1932–1934.
Per Tang
Tang tok eksamen fra den militære høyskolen i 1907 og arbeidet i generalstaben fra 1909. Fra 1913 arbeidet han i Norges geografiske oppmåling, fra 1918 til 1948 som topograf. Tang grunnla oppmålingens grensearkiv og bidro til å fastsette Norges administrative grenser. Han arbeidet også med å beregne arealet for norske fylker og kommuner. I 1946 var han konsulent for Kommuneinndelingskomiteen.
Tár úr steini
Tár úr steini (norsk: Tårer av stein) er en islandsk dramafilm fra 1995, regissert av Hilmar Oddsson.
Filmen handler om livet til den islandske komponisten Jón Leifs under andre verdenskrig. Filmen var Islands kandidat til Oscar for beste fremmedspråklige film uten å bli nominert. Den ble nominert til nordisk Amanda under Amandaprisen 1995.
Handling
Historien følger den islandske komponisten Jon Leifs (1899–1968), som tilbrakte store deler av livet sitt i Tyskland i årene før andre verdenskrig.
Filmens handling begynner på 1930-tallet, etter at han har giftet seg med konsertpianisten Annie Riethof, som er datteren til en forretningsmann. Denne epoken var en frustrerende tid for Jon Leifs, ettersom verkene han komponerer sjelden ble fremført offentlig.
Per Tang
Tang var historisk interessert, og var en av grunnleggerne av Historielaget for Sogn i 1909, og av Sognelaget i Oslo i 1914. Han bidro til en rekke bygdebøker, og han skrev artikler om Norges geografi til Norsk Allkunnebok.
Stanislav Kultsjytskyj
Bakgrunn
Kultsjytskyj studerte historie ved det anerkjente Metsjnikovuniversitetet i Odesa, hvorfra han fikk sin grad i 1959. Fra 1960 var han tilsatt ved Det ukrainske vitenskapsakademiet i Kyiv; frem til 1972 ved Institutt for økonomi, og deretter ved Institutt for historie. Frem til de siste årene før oppløsningen av Sovjetunionen i 1991 var Kultsjytskyjs forskning i hovedsak fokusert på den sovjetiske industrialiseringen i mellomkrigstiden. I 1988 ble Kultsjytskyj utnevnt til professor i ukrainsk historie.
Forskning om Holodomor
Kultsjytskyjs forståelse av kildematerialet knyttet til holodomor utviklet seg gradvis med økende avstand til sovjettiden og til sin egen bakgrunn fra fag som måtte operere innen snevre rammer. Først rundt midten av 2000-årene kom Kultsjytskyj til den konklusjon at de politiske tiltakene som skapte hungersnøden måtte ha utgjort et planmessig angrep på den ukrainske befolkningen, og med det et folkemord. I et intervju i 2016 sa han at det hadde tatt ham tyve år med studier å forstå «holodomors mekanisme», som han karakteriserte som en omhyggelig tilslørt straffeoperasjon. Kultsjytskyjs perspektiver på holodomor oppsummeres i boken The Famine of 1932–1933 in Ukraine: An Anatomy of the Holodomor som kom ut på engelsk i 2018, og som siden er gjort fritt tilgjengelig på nett.
Kultsjytskyjs forskning har bidratt til å legge grunnlag for Ukrainas offisielle posisjon i spørsmålet. I anledning FNs markering av den internasjonale minnedagen for ofrene for slaveri 25. mars 2021, uttalte Ukrainas representant Oleksij Ilnytskyj følgende:
På tross av Kultsjytskyjs forskning er det imidlertid ikke etablert noen bred faglig enighet om at det er grunnlag for å slå fast at holodomor utgjorde et folkemord i folkerettslig forstand. I FN-sammenheng har Ukraina også brukt betegnelser som «en menneskeskapt dødelig hungersnød som tok livet av millioner av ukrainere», og har med det omgått kontroversen knyttet til dette spørsmålet. De fleste stater i EU og i Vesten forøvrig slutter opp om disse, og det gjorde frem til 2008 også Russland.
Kultsjytskyjs senere arbeid dreier seg i stor grad om teamer som fra midten av 2000-årene i økende grad har blitt oppfattet som politisk følsomme i Russland, og har blitt møtt med kritikk fra russiske nasjonalistiske historikere. Kritikken dreier seg til dels om grunnlaget for Kultsjytskyjs funn om at holodomor skal anses som et folkemord. En av linjene i denne kritikken går på at dette faller på sin egen urimelighet, da ukrainere ikke utgjør noe eget folk. Videre har han blitt kritisert for å utfordre grunnlaget for forestillinger om russisk overhøyhet over andre slaviske nasjoner. Andre deler av kritikken angriper Kultsjytskyjs faglige integritet, og hevder at han har gjort seg til tjener for vestlig ideologi og vestlige interesser.
Utenfor Russland er Kultsjytskyjs forskning imidlertid mindre kontroversiell. Han var i mange år sentral i et polsk–ukrainsk samarbeid for å forbedre historieundervisningen i de to landene, og mottok i juni 2009 Republikken Polens fortjenstorden for sine bidrag for å fremme forståelsen av deres felles historie.
Jolana Neméthová
Némethová deltok for Tsjekkoslovakia i Sommer-OL i 1980.
Formel 1-sesongen 1975
Formel 1-sesongen 1975 var den 26. sesongen av FIAs Formel 1-verdensmesterskap. Sesongen startet 12. januar 1975 og ble avsluttet 5. oktober etter fjorten løp. Niki Lauda vant verdensmesterskapet for førere, mens konstruktørmesterskapet ble vunnet av Ferrari. I løpet av året ble det også kjørt tre Formel 1-løp utenom verdensmesterskapet, og ni løp i det sørafrikanske Formel 1-mesterskapet.
Oppsummering av sesongen
Etter en sterk avslutning på 1974-sesongen var det en vanlig oppfatning at Brabham-teamet var tittelfavoritter i 1975. Året startet godt, med en emosjonell første seier for Carlos Pace på Interlagos-banen i hans hjemby São Paulo. Men i løpet av sesongen ble bilene ofte sinket av stor dekkslitasje og etter den løfterike starten falt teamet tilbake.
Niki Lauda har ofte referert til 1975 som «det utrolige året». I hans andre år med Ferrari utstyrte teamet han med den nye Ferrari 312T - en bil som teknisk sett var alle motstanderne overlegen med god margin. Lauda vant førermesterskapet med 5 seire og en enorm margin ned til andreplassen i mesterskapet.
Konstruktører og førere
Følgende konstruktører og førere konkurrerte i Formel 1-verdensmesterskapet i 1975.
Førermesterskapet
Poeng ble gitt til de første seks plassene med henholdsvis 9, 6, 4, 3, 2 og 1 poeng. Kun de seks beste resultatene av de syv første løpene og de seks beste resultatene fra de siste syv løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene. Noter til tabellen:
Liste over presidentene for Gibraltars parlament
Presidenten for Gibraltars parlament er leder for parlamentet.
Formel 1-sesongen 1975
Førermesterskapet
* Spanias og Østerrikes Grand Prix ble begge stoppet før 75% av løpsdistansen var fullført, og hver poengplass ble derfor tildelt halvparten av det normale antall poeng i disse løpene.
Kvenske stedsnavn (Kåfjord)
Kvenske stedsnavn i Kåfjord angir geografiske navn i Kåfjord kommune (knr 1940) i Troms, som finnes på det kvenske språket. Ettersom stedsnavn kan referere til geografiske områder av videre utstrekning enn dagens kommunegrenser, kan noen navn være innom andre kommuner også. En oppføring kan ha flere parallelnavn både på kvensk og andre språk som er brukt i området, disse har ikke alltid samme betydning på de ulike språk, selv om de skulle være dekkende for det samme stedet.
Formel 1-sesongen 1975
Konstruktørmesterskapet
Som for førermesterskapet ble det i konstruktørmesterskapet gitt poeng til de første seks plassene med henholdsvis 9, 6, 4, 3, 2 og 1 poeng. En konstruktør fikk imidlertid bare poeng for sin høyest plasserte bil. Kun de seks beste resultatene av de syv første løpene og de seks beste resultatene fra de siste syv løpene ble regnet med i sammendraget i verdensmesterskapet. Fet skrift i tabellen angir plasseringer som ble regnet med i mesterskapet. Poengsum uten parentes er mesterskapspoeng; nummer i parentes alle poengene.
Kvenske stedsnavn (Kåfjord)
Kvenske stedsnavn
Tabellene under er utarbeidet på bakgrunn av informasjon som finnes i kvensk stedsnavndatabase og eventuelle andre kilder. De kvenske stedsnavna finnes i oppslagsform til venstre i tabellen under, og er plassert i alfabetisk rekkefølge.
Formel 1-sesongen 1975
Konstruktørmesterskapet
Noter til tabellen:
* Spanias og Østerrikes Grand Prix ble begge stoppet før 75% av løpsdistansen var fullført, og hver poengplass ble derfor tildelt halvparten av det normale antall poeng i disse løpene.
Resultater fra løp utenom verdensmesterskapet
Øvrige Formel 1-løp i 1975, som ikke inngikk i verdensmesterskapet.
Ole Anunsen Strøm
Ole Anunsen Strøm (født 1. august 1863 på Nedre Strøm i Skoger, død 24. september 1932) var en norsk politiker. Han var ordfører i Norderhov i årene 1908-16 og 1923-25, og var stortingsrepresentant for Buskeruds amt 1910-12. Han representerte Venstre i kommunestyret og Frisinnede Venstre på Stortinget.
Strøm bodde på Hvalsmoen i Norderhov fra 1893. Han var offiser av yrke, og tok sersjanteksamen ved Norske Jægerkorps Underofficerskole i 1883. Deretter steg han i gradene til han ble kvartermester ved Sappørbataljonen i 1911. Han var formann for Norges underoffisersforening i 1907-08. I tillegg til årene som ordfører var han medlem av Norderhov kommunestyre fra 1898 og varaordfører 1905-07. På Stortinget var han medlem i Militærkomiteen.
2. divisjon ishockey for menn 2022/23
2. divisjon ishockey for menn 2022/23 var det tredje nivået i norsk ishockey sesongen 2022/23. De to øverste lagene lagene fra grunnserien spilte kvalifisering mot de to nederste lagene i 1. divisjon om spill i 1. divisjon 2023/24.
Francheville (métropole de Lyon)
Francheville er en kommune i storbyområdet Lyon i regionen Auvergne-Rhône-Alpes i Frankrike. Kommunen ble overført fra departementet Rhône til det nyopprettede administrative storbyområdet 1. januar 2015.
Befolkningsutvikling
Antall innbyggere i kommunen Francheville
VM i kunstløp 1954
VM i kunstløp 1954 (verdensmesterskapet i kunstløp) ble arrangert i Oslo i Norge i 1954.
Saint-Fons
Saint-Fons er en kommune i storbyområdet Lyon i regionen Auvergne-Rhône-Alpes i Frankrike. Kommunen ble overført fra departementet Rhône til det nyopprettede administrative storbyområdet 1. januar 2015.
Befolkningsutvikling
Antall innbyggere i kommunen Saint-Fons
María de Uriarte
Mariangeles «María» de Uriarte (født 7. juni 1992) er en argentinsk profesjonell håndballspiller, som er linjespiller på det argentinske håndballandslaget.
Hun ble tatt ut til å representere Argentina under Håndball-VM 2017 i Tyskland.
Rytmisk gymnastikk under Sommer-OL 2016 – Mangekamp lagkonkurranse kvinner
Mangekamp lagkonkurranse i rytmisk gymnastikk under Sommer-OL 2016 fant sted den 20.-21. august 2016 på HSBC Arena i Rio de Janeiro.
Vassvikelva (Kvæfjord)
Vassvikelva er ei elv i Kvæfjord kommune i Troms og Finnmark. Den renner fra fra Vassvikvatnet til Gullesfjorden ved Vassvika. Elva er 0,5 km lang (6,3 km regnet fra øverste kilde), og har et nedbørfelt på 14,06 km². Middelvannføringen ved munningen er 0,91 m³/s.
Hånes Idrettsforening
Hånes Idrettsforening (HIF), stiftet 9. mars 1978 er en idrettsforening i bydelen Hånes i Kristiansand. Foreningen har klubblokale i Håneshallen. Aktiviteter er håndball og fotball. Tidligere stod også innebandy på programmet.
Vassvikelva (Kvæfjord)
Fiske
Til tider har det vært mulig å få noen få eksemplarer av laks eller sjøørret i elva. Elva har vært fredet for sportsfiske i en del år. I dag er det mulig å få både ørret og røye av fin størrelse i Vassvikvannet. Noe av denne fisken er sannsynligvis fisk som vandrer ut i sjøen og tilbake, men dette er ikke endelig klarlagt.
Den australske platen
Platen var opprinnelig en del av det historiske kontintentet Gondwana, og var knyttet sammen med Den indiske platen og Den antarktiske kontinentalplaten for inntil om lag 100 millioner år siden, da Indiaplaten løsnet og begynte å bevege seg mot nord. Australiaplaten og Antarktisplaten begynte å rifte for 85 millioner år siden, og skilte helt lag for om lag 45 millioner år siden. Australiaplaten smeltet senere sammen med Indiaplaten under Indiahavet, og dannet Den indoaustralske kontinentalplaten. Nylige studier antyder imidlertid at disse to platene igjen kan ha blitt delt fra hverandre for minst 3 millioner år siden.
Den australske platen inkluderer kontinentet Australia med Tasmania, og i tillegg deler av Ny-Guinea, New Zealand og havbunn i Indiahavet.
Geografi
Den nordøstlige siden er en kompleks, men stort sett konvergerende grense med Stillehavsplaten. Stillehavsplaten subdukterer under Australiaplaten, noe som danner Tongagropen og Kermadecdypet og de parallelle øybuene Tonga- og Kermadecøyene. Subduksjonen har også løftet de østlige delene av New Zealands Nordøy, som hører til Australiaplaten.
Sør for New Zealand skjer en overgang fra transformforkastning til konvergerende grense, kalt Macquarieriften, hvor Australiaplaten begynner å subduktere under Stillehavsplaten langs Puysegur-gropen. I fortsettelsen sørvestover fra denne gropen ligger Macquarieryggen.
Den sørlige siden av Australiaplaten er en divergerende grense med Den antarktiske kontinentalplaten, kalt Den sørøstlige indiske ryggen.
Den subdukterende grensen gjennom Indonesia er ikke parallell med den biogeografiske Wallacelinjen som skiller den stedegne asiatiske faunaen fra den australske. De østlige øyene i Indonesia ligger ikke på Australiaplaten, men har australasiatisk fauna og flora.
Joana Bolling
Joana Bolling (født 6. april 1995 i Concepción del Uruguay) er en argentinsk profesjonell håndballspiller, som er venstrekant på det argentinske håndballandslaget.
Hun ble tatt ut i 18-mannstroppen til Eduardo Gallardo foran Håndball-VM 2019 i Japan.
Saint-Genis-Laval
Saint-Genis-Laval er en kommune i storbyområdet Lyon i regionen Auvergne-Rhône-Alpes i Frankrike. Kommunen ble overført fra departementet Rhône til det nyopprettede administrative storbyområdet 1. januar 2015.
Verdenscupen i hurtigløp på skøyter 2018/19 – Verdenscup 5 – 1000 meter menn
Verdenscuprunde fem av sesongen 2018/19 i hurtigløp på skøyter for menn på 1 000 meter i Vikingskipet i Hamar, Norge lørdag den 2. februar 2019.
Saint-Genis-Laval
Befolkningsutvikling
Antall innbyggere i kommunen Saint-Genis-Laval
Verdenscupen i hurtigløp på skøyter 2018/19 – Verdenscup 5 – 1000 meter menn
Distansen ble vunnet av nederlandske Kai Verbij på 1.08,47(1) foran sine to landsmenn Thomas Krol på andreplass og Kjeld Nuis på tredjeplass. Gruppe B ble vunnet av japanske Taro Kondo på 1.09,69(6) foran nederlandske Pim Schipper på andreplass og sørkoreanske Cha Min-kyu på tredjeplass.
Tassin-la-Demi-Lune
Tassin-la-Demi-Lune er en kommune i storbyområdet Lyon i regionen Auvergne-Rhône-Alpes i Frankrike. Kommunen ble overført fra departementet Rhône til det nyopprettede administrative storbyområdet 1. januar 2015.
Befolkningsutvikling
Antall innbyggere i kommunen Tassin-la-Demi-Lune